கேள்வி: வி. கே. பாண்டியன் - துவக்க வாழ்க்கையும் கல்வியும் பற்றி நீங்கள் என்ன அறிந்துள்ளீர்கள்?
பதில்: பாண்டியன் தமிழ்நாடு, மதுரை மாவட்டம், மேலூர், மதுரை மாவட்டம் அருகே உள்ள கூத்தப்பட்டி என்ற சிற்றூரில் 1974, மே, 28 அன்று பிறந்தார். தமிழ்நாடு விளையாட்டு மேம்பாட்டு ஆணையம் நெய்வேலி விளையாட்டு விடுதியில் தங்கிப் படித்தார். மதுரை ஒத்தக்கடையில் உள்ள வேளாண் கல்லூரி, ஆராய்ச்சி நிறுவனத்தில் வேளாண்மையில் இளங்கலைப் பட்டப்படிப்பை முடித்தார். பின்னர் தில்லியில் உள்ள இந்திய வேளாண் ஆராய்ச்சி நிறுவனத்தில் [http://timesofindia.indiatimes.com/articleshow/104658851.cms?utm_source=contentofinterest&utm_medium=text&utm_campaign=cppst முதுநிலைப் பட்டம்] பெற்றார். பாண்டியன் 2000 ஆண்டு இந்தியக் குடிமைப் பணி தேர்வில் வென்று [https://www.hindustantimes.com/india-news/who-is-vk-pandian-odisha-s-power-player-in-new-role-under-naveen-patnaik-101698125073888.html பஞ்சாப்பில் இ.ஆ.ப. அதிகாரியானார்.] ஒடியாவைச் சேர்ந்த இ.ஆ.ப அதிகாரியான சுஜாதா ரௌட்டைத் திருமணம் செய்து கொண்டார். அதன் பிறகு ஒடிசா மாநிலப் பணிக்கு மாறினார். அது இவரது வாழ்க்கையில் திருப்புமுனையை ஏற்படுத்தியது. முதலில் கலஹண்டி மாவட்டத்தில் தர்மகரின் சாராட்சியராகப் தனது பணியைத் தொடங்கினார். 2011 ஆம் ஆண்டு ஒடிசா முதலமைச்சரின் அலுவலகப் பணியில் இணைந்தார். பின்னர் நவீன் பட்நாயக்கின் மிகவும் நம்பகமான தளபதி ஆனார். வி. கே. பாண்டியன் தமிழ்நாட்டைச் சேர்ந்தவர்.
கேள்வி: வி. கே. பாண்டியன் - தொழில் பற்றி விளக்கவும்.
பதில்: இவர் 2000 ஆம் ஆண்டு இந்திய ஆட்சிப் பணியில் சேர்ந்தார். முதலில் 2002இல் கலஹண்டி மாவட்டத்தில் தர்மகரின் சாராட்சியராக நியமிக்கப்பட்டார். அப்போது வேளாண் மக்களுக்கான குறைந்தபட்ச ஆதரவுவிலை திட்டத்தை வெற்றிகரமாக அமல்படுத்தினார். 2004 இல் ரூர்கேலாவின் கூடுதல் ஆட்சியராக பதவியேற்றார். அப்போது 20 ஆண்டுகளாக நட்டத்தில் இயங்கிக்கொண்டிருந்த ரூர்கேலா மேம்பாட்டு ஆணையத்தை ஐந்து மாதங்களில் மீட்டெடுத்தார். 2005 ஆம் ஆண்டு மயூர்பஞ்சு மாவட்டம் ஆட்சியராக நியமிக்கபட்டார். அப்போது மாற்றுத் திறனாளிகளுக்கு சான்றிதழ் வழங்க ஒற்றை சாளரமுறையை அமல்படுத்தினார். கஞ்சாம் மாவட்டம் மாவட்ட ஆட்சித் தலைவர் பணிபுரிந்தபோது அங்கு தேசிய ஊரக வேலைவாய்ப்புத் திட்டத்தை சிறப்பாக நடைமுறைப்படுத்தினார். அச்சமயத்தில் 12 இலட்சம் பேருக்கு வங்கிக் கணக்குகளைத் தொடங்கிக் கொடுத்தார். நேரடி மானியத் திட்டத்துக்கு நேரடி முன்னுதரானமாக தொழிலாளர்களுக்கு அவர்களின் ஊதியத்தை நேரடியாக வங்கிக் கணக்கில் செலுத்தினார். 2011இல் முதல்வர் நவீன் பட்நாய்க்கின் தனிச் செயலாளராக நியமிக்கப்பட்டு 2023 வரை அப் பதவியில் இருந்தார். 2012 ஆம் ஆண்டு மே மாதம் முதலமைச்சர் நவீன் பட்நாய்க் இங்கிலாந்தில் சுற்றுப் பயணம் மேற்கொண்டார். அந்த நேரத்தில் ஆளும் பிஜு ஜனதா தளம் மூத்த தலைவரான பியாரிமோகன் மகாபோத்ரா பிஜு ஜனதா தள ஆட்சியைக் கவிழ்க்கும் சதியில் ஈடுபட்டார். இச்சதியை பாண்டியன் வெற்றிகரமாமாக முறியடித்தார். அப்போதிலிருந்து நவீன் பட்நாய்க்கின் வலதுகரமாக பாண்டியன் ஆனார். அதன் பிறகு பாண்டியனின் ஆலோசனையின் பேரில் ஒடிசாவில் பல்வேறு நலத்திட்டங்கள் அமல்படுத்தப்பட்டன. 2023 ஆம் ஆண்டு, அரசு பணியிலிருந்து விருப்ப ஓய்வு பெற்ற, பாண்டியன் முழுநேர அரசியலில் இறங்கினார். பின்னர் பாண்டியன் 5டி (வெளிப்படைத்தன்மை, தொழில்நுட்பம், குழுப்பணி, நேரம், உரு மாற்றீடு) முன்முயற்சிக்கு தலைவராக நியமிக்கப்பட்டார். இது கேபினட் அமைச்சர் அந்தஸ்து கொண்டதாகும். பாண்டியன் 2023, நவம்பர், 27 அன்று, கட்சித் தலைவரும் ஒடிசாவின் முதலமைச்சருமான நவீன் பட்நாய்க் முன்னிலையில் முறைப்படி பிஜு ஜனதா தளம் இணைந்தார். அண்மையில், பாண்டியன், நவீன் பட்நாய்க் அறிவுறுத்தலின் பேரில், யாத்ரீகர்களின் வசதிகளை மேம்படுத்துவதை நோக்கமாகக் கொண்ட [https://www.businesstoday.in/latest/story/vk-pandian-naveen-patnaiks-secretary-takes-vrs-but-gets-elevated-by-odisha-govt-all-about-the-bureaucrat-403095-2023-10-24 ஸ்ரீமந்திர் பரிக்ரமா திட்டத்தின்] முன்னேற்றத்தை ஆய்வு செய்தார். இவர் மாநிலம் முழுவதும் உள்ள பழமையான, புகழ்பெற்ற கோயில்களின் மறுசீரமைப்பு மற்றும் உயர்நிலை பள்ளி மேம்பாடு திட்டத்தில் முதலமைச்சருக்கு உதவியாக பணிபுரிந்தார். பாண்டியன் ஒடிசா முழுவதும் உள்ள மருத்துவமனைகளை மாற்றியமைத்த பெருமைக்குரியவர்.
கேள்வி: வி. கே. பாண்டியன் - தனிப்பட்ட வாழ்க்கை என்பது என்ன?
பதில்: இவர் சக இந்திய ஆட்சிப் பணி அதிகாரியான சுஜாதா ஆர். கார்த்திகேயனை மணந்தார்.
கேள்வி: வி. கே. பாண்டியன் - அங்கீகாரம் பற்றி நீங்கள் என்ன அறிந்துள்ளீர்கள்?
பதில்: ஒடிசா மாநிலத்தில் ஹாக்கி விளையாட்டிற்கு பாண்டியன் ஆற்றிய பங்களிப்பை பாராட்டும் விதமாக ஹாக்கி ஆடவர் உலகக் கோப்பை போட்டியின் போது சர்வதேச ஹாக்கி கூட்டமைப்பானது எஃப்ஐஎச் தலைவர் விருதை 2023. சனவரி. 29 அன்று இவருக்கு வழங்கியது.